**Татарстан Республикасы дәүләт мөлкәте турында**

Татарстан Республикасы

Дәүләт Советы тарафыннан

2022 елның 15 декабрендә

кабул ителде

1 статья. Әлеге Законның җайга салу предметы

1. Әлеге Закон Татарстан Республикасы милкендәге мөлкәтне (алга таба – дәүләт мөлкәте) исәпкә алу, дәүләт мөлкәте белән идарә итү һәм эш итү өлкәсендәге мөнәсәбәтләрне җайга сала.

2. Әлеге Законның гамәли көче Татарстан Республикасы милкендәге җир, җир асты байлыклары һәм башка табигый ресурслар, кыйммәтле кәгазьләр (акцияләрдән кала), Татарстан Республикасы бюджеты акчалары белән идарә итүгә һәм эш итүгә, дәүләт мөлкәтен хосусыйлаштыруга бәйле мөнәсәбәтләргә кагылмый.

|  |  |
| --- | --- |
| 2 статья. | **Дәүләт мөлкәтен исәпкә алу, дәүләт мөлкәте белән идарә итү һәм эш итү өлкәсендәге мөнәсәбәтләрне хокукый җайга салу** |

Дәүләт мөлкәтен исәпкә алу, дәүләт мөлкәте белән идарә итү һәм эш итү өлкәсендәге мөнәсәбәтләрне хокукый җайга салу федераль законнар һәм Россия Федерациясенең башка норматив хокукый актлары, әлеге Закон һәм Татарстан Республикасының башка норматив хокукый актлары белән гамәлгә ашырыла.

|  |  |
| --- | --- |
| 3 статья. | **Дәүләт мөлкәтен исәпкә алу, дәүләт мөлкәте белән идарә итү һәм эш итү өлкәсендә Татарстан Республикасы** **Дәүләт Советы вәкаләтләре** |

Дәүләт мөлкәтен исәпкә алу, дәүләт мөлкәте белән идарә итү һәм эш итү өлкәсендә Татарстан Республикасы Дәүләт Советы вәкаләтләренә түбәндәгеләр керә:

1. дәүләт мөлкәтен исәпкә алу, дәүләт мөлкәте белән идарә итү һәм эш итү өлкәсендә мөнәсәбәтләрне законнар белән җайга салу;
2. дәүләт мөлкәтен исәпкә алу, дәүләт мөлкәте белән идарә итү һәм эш итү өлкәсендә Татарстан Республикасы законнарын үтәүне һәм башкаруны тикшереп тору;
3. дәүләт мөлкәте белән эш итүнең билгеләнгән тәртибен үтәүне тикшереп тору;

4) Россия Федерациясе законнарында һәм Татарстан Республикасы законнарында каралган башка вәкаләтләрне гамәлгә ашыру.

|  |  |
| --- | --- |
| 4 статья. | **Дәүләт мөлкәтен исәпкә алу, дәүләт мөлкәте белән идарә итү һәм эш итү өлкәсендә Татарстан Республикасы** **Президенты вәкаләтләре** |

Дәүләт мөлкәтен исәпкә алу, дәүләт мөлкәте белән идарә итү һәм эш итү өлкәсендә Татарстан Республикасы Президенты вәкаләтләренә түбәндәгеләр керә:

1. дәүләт мөлкәтен исәпкә алу, дәүләт мөлкәте белән идарә итү һәм эш итү өлкәсендә Татарстан Республикасы дәүләт сәясәтенең төп юнәлешләрен билгеләү;

2) акцияләре Татарстан Республикасы милкендәге Татарстан Республикасы икътисады өчен аеруча мөһим әһәмияткә ия булган Татарстан Республикасы дәүләт унитар предприятиеләре, акционер җәмгыятьләр исемлеген раслау;

3) дәүләт мөлкәте белән идарә итү һәм эш итү турында үз компетенциясе чикләрендә карарлар кабул итү;

1. акцияләре (өлешләре) Татарстан Республикасы милкендәге хуҗалык итү җәмгыятьләренең һәм ширкәтләренең идарә һәм тикшереп тору органнарына дәүләт вәкилләрен законнарда билгеләнгән очракларда билгеләп кую, сайлау өчен күрсәтү, билгеләп куюны һәм сайлау өчен күрсәтүне килештерү, хосусыйлаштыру барышында төзелгән, үзләренә карата махсус хокуктан («алтын акция») файдалану яисә әлеге җәмгыятьләрнең акцияләрен Татарстан Республикасы милкенә беркетү турында карар кабул ителгән акционер җәмгыятьләрдән тыш;
2. Россия Федерациясе законнарында һәм Татарстан Республикасы законнарында каралган башка вәкаләтләрне гамәлгә ашыру.

|  |  |
| --- | --- |
| 5 статья. | **Дәүләт мөлкәтен исәпкә алу, дәүләт мөлкәте белән идарә итү һәм эш итү өлкәсендә Татарстан Республикасы башкарма хакимияте органнары вәкаләтләре** |

1. Дәүләт мөлкәтен исәпкә алу, дәүләт мөлкәте белән идарә итү һәм эш итү өлкәсендә Татарстан Республикасы Министрлар Кабинеты вәкаләтләренә түбәндәгеләр керә:

1) әлеге Закон үтәлеше өчен норматив хокукый актлар бастырып чыгару;

2) дәүләт мөлкәтен исәпкә алу, дәүләт мөлкәте белән идарә итү һәм эш итү өлкәсендә Татарстан Республикасы дәүләт программаларын раслау;

3) дәүләт мөлкәте реестры – Татарстан Республикасы Дәүләт милке реестры (алга таба – Реестр) турындагы нигезләмәне раслау;

4) дәүләт мөлкәте белән идарә итү һәм эш итү өлкәсендә вәкаләтләрне гамәлгә ашыручы Татарстан Республикасы башкарма хакимияте органнарын билгеләү;

5) дәүләт мөлкәте өчен аренда түләве күләмен билгеләү тәртибен урнаштыру;

1. Татарстан Республикасы дәүләт хакимияте органнары тарафыннан Татарстан Республикасы вәкаләтләрен гамәлгә ашыруны тәэмин итә торган Татарстан Республикасы дәүләт унитар предприятиеләре һәм Татарстан Республикасы дәүләт учреждениеләре исемлекләрен раслау;
2. түбәндәге карарларны кабул итү:

а) Татарстан Республикасы дәүләт унитар предприятиеләрен, Татарстан Республикасы дәүләт учреждениеләрен, башка юридик затларны төзү турында;

б) дәүләт мөлкәте белән эш итү турында, шул исәптән:

дәүләт мөлкәтен юридик затның устав капиталына кертем сыйфатында кертү турында;

дәүләт мөлкәтен Татарстан Республикасы гамәлгә куйган коммерциягә карамаган оешмага мөлкәти взнос сыйфатында тапшыру турында;

дәүләт мөлкәтен федераль яки муниципаль милеккә тапшыру турында;

концессия килешүен төзү, үзгәртү, туктату турында;

в) мөлкәтне Татарстан Республикасы милкенә кабул итү турында;

г) законнар нигезендә дәүләт мөлкәте белән нәтиҗәле идарә итүгә юнәлдерелгән башка чараларны гамәлгә ашыру турында;

8) акцияләре (өлешләре) Татарстан Республикасы милкендәге хуҗалык итү җәмгыятьләренең һәм ширкәтләренең идарә һәм тикшереп тору органнарына дәүләт вәкилләрен законнарда билгеләнгән очракларда билгеләп кую, сайлау өчен күрсәтү, билгеләп куюны һәм сайлау өчен күрсәтүне килештерү, хосусыйлаштыру барышында төзелгән, үзләренә карата махсус хокуктан («алтын акция») файдалану яисә әлеге җәмгыятьләрнең акцияләрен Татарстан Республикасы милкенә беркетү турында карар кабул ителгән акционер җәмгыятьләрдән тыш;

9) Россия Федерациясе законнарында һәм Татарстан Республикасы законнарында каралган башка вәкаләтләрне гамәлгә ашыру.

2. Дәүләт мөлкәте белән идарә итү һәм эш итү өлкәсендә Татарстан Республикасы башкарма хакимияте органнары вәкаләтләренә түбәндәгеләр керә:

1) Татарстан Республикасы исеменнән дәүләт мөлкәте милекчесе вәкаләтләрен гамәлгә ашыру;

2) Татарстан Республикасы Министрлар Кабинетына Татарстан Республикасы дәүләт учреждениеләрен, Татарстан Республикасы дәүләт унитар предприятиеләрен төзү, үзгәртеп кору, бетерү турында тәкъдимнәр кертү;

3) Татарстан Республикасы дәүләт учреждениеләрен гамәлгә куючы функцияләрен һәм вәкаләтләрен гамәлгә ашыру;

4) дәүләт мөлкәтенең сакланышын һәм максатчан кулланылышын тикшереп тору;

5) Россия Федерациясе законнарында һәм Татарстан Республикасы законнарында каралган башка вәкаләтләрне гамәлгә ашыру.

6 статья. **Дәүләт мөлкәтен исәпкә алу**

1. Дәүләт мөлкәтен исәпкә алу дәүләт мөлкәте турында белешмәләр булган документларны алуны, аларга экспертиза ясауны һәм аларны саклауны, шулай ук күрсәтелгән белешмәләрне дәүләт мөлкәте белән идарә итү һәм эш итү вәкаләтләрен гамәлгә ашыру өчен кирәкле күләмдә Реестрга кертүне үз эченә ала.

2. Реестрда Татарстан Республикасы казнасын тәшкил итә торган дәүләт мөлкәте, шулай ук хуҗалык алып бару хокукында яисә оператив идарә хокукында Татарстан Республикасы дәүләт унитар предприятиеләренә һәм оператив идарә хокукында Татарстан Республикасы дәүләт учреждениеләренә беркетелгән дәүләт мөлкәте исәпкә алынырга тиеш.

3. Дәүләт мөлкәтен исәпкә алу Татарстан Республикасы башкарма хакимиятенең җир һәм мөлкәт мөнәсәбәтләре өлкәсендә вәкаләтле органы тарафыннан башкарыла.

1. Реестрда дәүләт мөлкәтен исәпкә алуны башкару электрон рәвештә гамәлгә ашырыла.
2. Реестр турында нигезләмә, шул исәптән федераль закон нигезендә билгеләнә торган исәпкә алу объектлары төрләре, Татарстан Республикасы Министрлар Кабинеты тарафыннан билгеләнә.
3. Исәпкә алу объектлары турындагы белешмәләрне Реестрга кертү, әлеге белешмәләргә үзгәрешләр кертү, исәпкә алу объектлары турындагы белешмәләрне Реестрдан төшереп калдыру законнар нигезендә рәсмиләштерелгән документларга таянып башкарыла.
4. Татарстан Республикасы башкарма хакимиятенең җир һәм мөлкәт мөнәсәбәтләре өлкәсендә вәкаләтле органы тарафыннан дәүләт мөлкәтен исәпкә алуны башкарганда, Реестрга кертелергә тиешле исәпкә алу объектлары турында белешмәләрнең дөреслеген тикшереп тору гамәлгә ашырыла.

7 статья. **Дәүләт мөлкәте белән идарә итү һәм эш итү**

1. Дәүләт мөлкәте, шул исәптән Татарстан Республикасы казнасын тәшкил итүче дәүләт мөлкәте, белән идарә итү һәм эш итү аны Реестрда исәпкә алганнан соң гамәлгә ашырыла.

1. Татарстан Республикасы казна мөлкәте составына хуҗалык алып бару хокукында яисә оператив идарә хокукында Татарстан Республикасының дәүләт унитар предприятиеләренә һәм оператив идарә хокукында Татарстан Республикасы дәүләт учреждениеләренә беркетелмәгән Татарстан Республикасы милкендәге күчемле һәм күчемсез мөлкәт объектлары керә.

3. Дәүләт мөлкәте физик һәм юридик затларга, федераль дәүләт хакимияте органнарына һәм җирле үзидарә органнарына вакытлыча биләүгә һәм (яисә) файдалануга тапшырылырга, милеккә, шул исәптән федераль һәм муниципаль милеккә, бирелергә мөмкин, шулай ук дәүләт мөлкәтенә карата федераль законнар, шулай ук алар нигезендә кабул ителә торган Татарстан Республикасы законнары белән бүтән гамәлләр башкарыла ала.

1. Дәүләт мөлкәте белән идарә итү һәм эш итү Татарстан Республикасы Министрлар Кабинеты, Татарстан Республикасы башкарма хакимиятенең моңа вәкаләтле башка органнары һәм оешмалары тарафыннан, шулай ук Татарстан Республикасы тарафыннан һәм Татарстан Республикасы катнашында төзелгән юридик затларның идарә һәм тикшереп тору органнарында Татарстан Республикасы вәкилләре аша башкарыла.

5. Дәүләт мөлкәтенең сакланышын һәм максатчан кулланылышын тикшереп тору түбәндәгечә гамәлгә ашырыла:

1) Татарстан Республикасы казна мөлкәтенә карата – Татарстан Республикасы башкарма хакимиятенең җир һәм мөлкәт мөнәсәбәтләре өлкәсендә вәкаләтле органы тарафыннан турыдан-туры яисә махсуслашкан оешмалар аша;

2) башка дәүләт мөлкәтенә карата – Татарстан Республикасы Министрлар Кабинеты тарафыннан вәкаләт бирелгән Татарстан Республикасы башкарма хакимияте органнары тарафыннан.

|  |  |
| --- | --- |
| 8 статья. | **Татарстан Республикасы аерым закон актларының (закон актлары нигезләмәләренең) үз көчен югалтуын тану** |

Түбәндәгеләрне үз көчен югалткан дип танырга:

1. «Татарстан Республикасы дәүләт мөлкәте турында» 2005 елның 8 апрелендәге 65-ТРЗ номерлы Татарстан Республикасы Законын (Татарстан Дәүләт Советы Җыелма басмасы, 2005, № 4 (I өлеш);
2. «Татарстан Республикасы дәүләт мөлкәте белән идарә итү һәм эш итү турында» 2007 елның 26 июлендәге 35-ТРЗ номерлы Татарстан Республикасы Законын (Татарстан Дәүләт Советы Җыелма басмасы, 2007, № 7 (II өлеш);
3. «Татарстан Республикасы дәүләт мөлкәте белән идарә итү һәм эш итү турында» Татарстан Республикасы Законына үзгәрешләр кертү хакында» 2011 елның 10 октябрендәге 75-ТРЗ номерлы Татарстан Республикасы Законын (Татарстан Дәүләт Советы Җыелма басмасы, 2011, № 10 (I өлеш);

 4) «Татарстан Республикасы дәүләт мөлкәтен хосусыйлаштыру турында» Татарстан Республикасы Законына һәм Татарстан Республикасының аерым закон актларына үзгәрешләр кертү хакында» 2015 елның 7 октябрендәге 70-ТРЗ номерлы Татарстан Республикасы Законының 3 статьясын (Татарстан Дәүләт Советы Җыелма басмасы, 2015, № 10 (I өлеш);

5) «Татарстан Республикасы дәүләт мөлкәте белән идарә итү һәм эш итү турында» Татарстан Республикасы Законының 8 статьясына үзгәреш кертү хакында» 2015 елның 9 октябрендәге 77-ТРЗ номерлы Татарстан Республикасы Законын (Татарстан Дәүләт Советы Җыелма басмасы, 2015, № 10 (I өлеш);

6) «Татарстан Республикасының аерым закон актларына үзгәрешләр кертү турында» 2016 елның 9 июлендәге 62-ТРЗ номерлы Татарстан Республикасы Законының 1 статьясын (Татарстан Дәүләт Советы Җыелма басмасы, 2016, № 7 – 8);

7) «Татарстан Республикасының аерым закон актларына үзгәрешләр кертү һәм Татарстан Республикасы закон актлары аерым нигезләмәләренең үз көчләрен югалтуын тану турында» 2021 елның 11 декабрендәге 89-ТРЗ номерлы Татарстан Республикасы Законының 7 статьясын (Татарстан Республикасы законнар җыелмасы, 2021, № 93 (I өлеш).

9 статья. **Әлеге Законның үз көченә керүе**

Әлеге Закон 2023 елның 1 гыйнварыннан үз көченә керә.

Татарстан Республикасы

Президенты Р.Н. Миңнеханов

Казан, Кремль

2022 ел, 23 декабрь

№ 96-ТРЗ